Diari Oficial de la Generalitat Valenciana


Sumari del DOGV 7073, del 23-07-2013 (2013/7078)

RESOLUCIÓ de 21 de juny de 2013, del conseller d'Economia, Indústria, Turisme i Ocupació, per la qual s'atorga la declaració de Festa d'Interés Turístic Provincial de la Comunitat Valenciana a la Romeria de Santa Àgueda.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7078


Data del document
:   21-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * cultura popular

RESOLUCIÓ de 21 de juny de 2013, del conseller d'Economia, Indústria, Turisme i Ocupació, per la qual s'atorga la declaració de Festa d'Interés Turístic Provincial de la Comunitat Valenciana a la Romeria de Santa Àgueda.  
  
 [2013/7078]  
Vista la sol·licitud presentada per l'Ajuntament de Catral, de data 4 de març de 2013, en què ha demanat la declaració de Festa d'Interés Turístic de la Comunitat Valenciana per a les celebracions constitutives de la Romeria de Santa Àgueda de Catral.  
Després de l'estudi de la documentació que es troba en esta Conselleria, vista la proposta de resolució de 20 de juny de 2013, del director general de Turisme, per mitjà de la qual es proposa resoldre favorablement la concessió de la mencionada distinció, i de conformitat amb el que disposen els articles 3.1.b, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de Festa d'Interés Turístic Provincial de la Comunitat Valenciana a les celebracions que constituïxen la Romeria de Santa Àgueda, de Catral (Alacant).  
  
Segon  
Amb data d'esta resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
  
Contra esta resolució, que posa fi a la via administrativa, s'hi podrà interposar potestativament un recurs de reposició davant de l'òrgan que ha dictat l'acte, en el termini d'un mes, comptat des de l'endemà que es publique, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar-hi un recurs contenciós administratiu davant del Jutjat Contenciós Administratiu de València, en el termini de dos mesos, comptats des de l'endemà que es publique, d'acord amb el que establixen els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 21 de juny de 2013.- El conseller d'Economia, Indústria, Turisme i Ocupació: Máximo Buch Torralva.